
Z A P I S N I K
27. sjednice Vijeća Mjesnog odbora Jarun, 12. lipnja 2023. u prostorijama Mjesnog odbora Jarun, Hrgovići 57a, s početkom u 19,00 sati

PRISUTNI ČLANOVI VIJEĆA:
[bookmark: _Hlk86829379][bookmark: _Hlk100823711]Ljiljana Marks-Šikić, Krešimir Petlić, Damir Švizer, Lora Rajić, Nikica Mihaljević, Lea Galović, Franjo Klečina, Vladimir Slošić, Hrvoje Kuharić

ODSUTNI ČLANOVI VIJEĆA:
Mario Devčić, Antonella Mamić

OSTALI NAZOČNI:
Marijana Hrestak – Gradski ured za mjesnu samoupravu, civilnu zaštitu i sigurnost
Zvonimir Mikša – Gradski ured za mjesnu samoupravu, civilnu zaštitu i sigurnost

Predsjedava: Ljiljana Marks-Šikić, predsjednica Vijeća.
Zapisnik vodi: Zvonimir Mikša, djelatnik Gradskog ureda za mjesnu samoupravu, civilnu zaštitu i sigurnost
	
Predsjednica konstatira da je prisutno 9 od 11 članova Vijeća, što znači da Vijeće može pravovaljano odlučivati te otvara 27. sjednicu Vijeća Mjesnog odbora.
	Vijeće s 8 glasova ZA i 1 PROTIV prihvaća tekst Zapisnika 26. sjednice Vijeća Mjesnog odbora Jarun, održane 18. svibnja 2023. godine.

	Na prijedlog predsjednice Vijeće jednoglasno utvrđuje dnevni red koji glasi:

DNEVNI RED

1. Prijedlog zaključka o Izvješću Mandatnog povjerenstva o promjeni zamjenika člana Vijeća Mjesnog odbora Jarun
2. Prijedlog zaključka o razrješenju dužnosti člana Mandatnog povjerenstva i izboru novog člana
3. Povremeno korištenje prostora Mjesnog odbora Jarun
4. Pitanja, prijedlozi i obavijesti

Ad 1. Prijedlog zaključka o Izvješću Mandatnog povjerenstva o promjeni zamjenika člana Vijeća Mjesnog odbora Jarun

Članovi Vijeća dobili su materijal uz poziv.
  Predsjednica usmeno informira članove Vijeća o predmetnoj točci dnevnog reda te predaje riječ predsjednici Mandatnog povjerenstva Lori Rajić koja čita Izvješće Mandatnog povjerenstva o mirovanju mandata člana Vijeća Mjesnog odbora Jarun i početku obnašanja dužnosti zamjenika člana Vijeća. Predsjednica otvara raspravu. 
  U raspravi sudjeluju: Franjo Klečina, Ljiljana Marks-Šikić i Lea Galović.
	Vijeće nakon rasprave sa 8 glasova ZA, 1 SUZDRŽANA donosi

ZAKLJUČAK
o Izvješću Mandatnog povjerenstva o promjeni zamjenika člana Vijeća Mjesnog odbora Jarun
1. Prima se na znanje Izvješće Mandatnog povjerenstva o promjeni zamjenika člana Vijeća Mjesnog odbora Jarun.
2. Dana 1. lipnja 2023. Petar Vranjković podnio je iz osobnih razloga ostavku na obnašanje dužnosti zamjenika člana Vijeća.
Dana 6. lipnja 2023., Antonella Mamić započinje s obnašanjem dužnosti zamjenika  Vijeća.
3. Ovaj će zaključak biti objavljen na oglasnoj ploči u sjedištu Mjesnog odbora Jarun.

Ad 2. Prijedlog zaključka o razrješenju dužnosti člana Mandatnog povjerenstva i izboru novog člana
Članovi Vijeća dobili su materijal uz poziv.
Predsjednica usmeno informira članove Vijeća o predmetnoj točci dnevnoga reda.
	Vijeće bez rasprave sa 8 glasova ZA, 1 SUZDRŽANA donosi

Z A K LJ U Č A K
o razrješenju dužnosti člana Mandatnog povjerenstva 
i izboru člana
1. Petar Vranjković je podnio ostavku na dužnost zamjenika člana Vijeća 1. lipnja 2023. te se istim datumom razrješuje dužnosti člana Mandatnog povjerenstva.
2. Antonella Marić je danom 12. lipnja 2023. izabirana na dužnost člana Mandatnog povjerenstva.

Ad 3. Povremeno korištenje prostora Mjesnog odbora Jarun
Članovi Vijeća dobili su materijal uz poziv.
Predsjednica usmeno informira članove Vijeća o predmetnoj točci dnevnoga reda.
   U raspravi sudjeluju: Ljiljana Marks-Šikić, Franjo Klečina i Lea Galović.	
   Vijeće sa 6 glasova ZA i 2 SUZDRŽANA donosi
Z A K L J U Č A K

1. Političkoj stranci BANDIĆ MILAN 365 STRANKA RADA I SOLIDARNOSTI, odobrava se povremeno korištenje prostora u objektu Mjesnog odbora Jarun, Hrgovići 57a, u terminu četvrtkom od 18:00 do 20:00 sati (prostorija 1) i teče od 1. rujna 2023. do 30. lipnja 2024. godine.
2. Članu Vijeća Mjesnog odbora Jarun Franji Klečini, odobrava se povremeno korištenje prostora u objektu Mjesnog odbora Jarun, Hrgovići 57a, u terminu: utorkom od 19:00 do 21:00 sati (prostorija 2) i teče od 1. rujna 2023. do 30. lipnja 2024. godine.
3. Političkoj stranci SOCIJALDEMOKRATSKA PARTIJA HRVATSKE - SDP, odobrava se povremeno korištenje prostora u objektu Mjesnog odbora Jarun, Hrgovići 57a, u terminu četvrtkom od 18:00 do 20:00 sati (prostorija 3) i teče od 1. rujna 2023. do 30. lipnja 2024. godine.
4. Samostalnom umjetniku Vitomiru Ivanjeku, odobrava se povremeno korištenje prostora u objektu Mjesnog odbora Jarun, Hrgovići 57a, u terminima utorkom i petkom od 17:00 do 20:30 (prostorija 1) i teče od 1. rujna 2023. do 30. lipnja 2024. godine.
5. Udruzi Alizarin, odobrava se povremeno korištenje prostora u objektu Mjesnog odbora Jarun, Hrgovići 57a, u terminima: ponedjeljkom od 19:00 do 21:00 sati (prostorija 1) te srijedom i petkom od 19:00 do 21:00 sati (prostorija 4) i teče od 1. rujna 2023. do 30. lipnja 2024. godine.
6. Udruzi Poliglot , odobrava se povremeno korištenje prostora u objektu Mjesnog odbora Jarun, Hrgovići 57a, u terminu: petkom od 17 do 21 sati (prostorija 2 i 3) i teče od 01. rujna 2023. do 30. lipnja 2024. godine.
7. Političkoj stranci Hrvatska demokratska zajednica - HDZ, odobrava se povremeno korištenje prostora u objektu Mjesnog odbora Jarun, Hrgovići 57a, u terminu utorkom od 18:00 do 20:00 sati (prostorija 3) i teče od 1. rujna 2023. do 30. lipnja 2024. godine.

8. Prostore iz točke 1. – 7. ovog zaključka korisnici će koristiti bez naknade.
9. Korisnici se obvezuju postupati s pažnjom dobrog gospodara u korištenju prostora. 
10. O povremenom korištenju prostora iz točke 1. - 7. ovog zaključka, Gradski ured za mjesnu samoupravu izdati će odobrenja o korištenju, a u skladu s ovim zaključkom.

Ad. 4. Pitanja, prijedlozi i obavijesti

	Predsjednica Vijeća zahvaljuje se svim članovima koji su sudjelovali u manifestaciji „Dani Trešnjevke-jug“.
Predsjednica obavještava članove o očevidima vezano uz obnovu toplovoda i PKA.

	Član Vijeća, Franjo Klečina, postavlja upit :

Uvidom u dokumente koji su dostavljeni za današnju sjednicu može se vidjeti da se anonimizacija dokumenata koji se dostavljaju Vijeću na raspravu i odlučivanje radi suprotno članku 151. stavka 3. Statuta grada Zagreba i radi se neujednačeno za sve građane ili dokumente. Do kad će trajati takva nezakonita praksa?
	U popisu spomenika koji su postavljeni na području Mjesnog odbora Jarun može se zapaziti da ne postoji niti jedan koji evocira uspomenu na sudionike Domovinskog rata s područja Mjesnog odbora Jarun.
Predlažem postavljanje spomen-ploče na ulazu u Mjesni odbor Jarun u čast i zahvalnost svim pripadnicima 149. br. HV- i pripadnicima drugih postrojbi te pripadnicima Civilne zaštite s područja Jaruna koji su sudjelovali u Domovinskom ratu od 1991. do 1995. godine. Kako je to napravljeno u mnogim drugim mjesnim odborima grada Zagreba.
	Predsjednica odgovora da će inicijativu za postavom spomen-ploče staviti na dnevni red sljedeće sjednice.

	Budući da više nitko ne traži riječ, predsjednica konstatira da je dnevni red iscrpljen i zaključuje sjednicu. 

Sjednica završena u 19:40 sati.
KLASA:024-08/23-003/1161
URBROJ: 251-13-11-15/007-23-2
U Zagrebu, 12. lipnja 2023.

[bookmark: _GoBack]
Zapisnik sastavio: 
Zvonimir Mikša		  

Predsjednica
Vijeća Mjesnog odbora
Jarun

Ljiljana Marks-Šikić

